फ्रांसीसी लड़ाकू विमानों ने गद्दाफी का कमांड सेंटर उड़ाया  
फ्रांस के लड़ाकू विमानों ने गद्दाफी का कमांड सेंटर नष्ट कर दिया है। फ्रांसीसी सेना के प्रवक्ता थिएरी बर्खार्ड ने सोमवार को यह बात कही।
फ्रांस के लड़ाकू विमानों ने लीबिया के शासक मुअम्मार गद्दाफी का कमांड सेंटर नष्ट कर दिया है। फ्रांसीसी सेना के प्रवक्ता थिएरी बर्खार्ड ने सोमवार को यह बात कही। उत्तर अटलांटिक संधि संगठन (नाटो) ने रविवार को लीबिया पर गठबंधन सेना द्वारा कार्रवाई की जिम्मेदारी स्वीकार की। रविवार को त्रिपोली से 10 किलोमीटर दूर स्थित गद्दाफी के कमांड सेंटर पर फ्रांस के दो राफेल लड़ाकू विमानों ने हमला किया। बर्खार्ड ने कहा कि फ्रांसीसी सेनाओं ने सोमवार को कोई हमला नहीं किया।  इससे पहले फ्रांस और ब्रिटेन ने गद्दाफी के समर्थकों से उनका साथ छोड़कर विद्रोहियों का साथ देने की अपील की।